**MATĪŠU 40. ZIBENSTURNĪRS FUTBOLĀ**

**NOLIKUMS**

1. **Mērķis un uzdevumi:**
   1. Noskaidrot Vidzemes reģiona stiprāko komandu futbolā;
   2. Popularizēt futbolu Valmieras novadā un tās apkārtnē;
   3. Veicināt aktīvu dzīvesveidu kā vislabāko brīvā laika pavadīšanas veidu.
2. **Sacensību vieta un laiks:**
   1. Matīšu 40.zibensturnīra futbola (turpmāk – turnīrs) sacensības notiek 2023. gada 29. jūlijā plkst. 10.00 Matīšu pamatskolas sporta laukumā, Matīši, Matīšu pag., Valmieras nov.
3. **Vadība:**
   1. Turnīru organizē biedrība “Sporta klubs “Matīši””, reģ.Nr. 40008023073.
   2. Par turnīru atbildīgā persona biedrība “Sporta klubs “Matīši”” valdes priekšsēdētājs Inārs Grūbe 29493325, e-pasts: matisi.sk@inbox.lv.
4. **Dalībnieki:**
   1. Aicināta ikviena Valmieras novada futbola komanda, kā arī citu novadu futbolu komandas.
   2. Komandā var pieteikt ne vairāk kā 15 dalībniekus.
   3. Katrs dalībnieks uzņemas pilnu atbildību par sava veselības stāvokļa atbilstību distances veikšanai un apliecina to, reģistrējoties. Turnīra organizatori nenes atbildību par dalībnieku iespējamām traumām vai nelaimes gadījumiem turnīra laikā. Par nepilngadīgo personu veselības stāvokli atbild viņu likumīgie pārstāvji.
   4. Spēlētājs turnīra laikā drīkst spēlēt un būt pieteikumā tikai vienā komandā.
5. **Pieteikšanās:**
   1. Pieteikt savu komandu var pie Ināra Grūbes pa tālruni 29493325 vai sūtot pieteikumu uz e-pastu inarsgrube@inbox.lv līdz 26.07.2023.
   2. Pieteikumā komandas kapteinim jānorāda:
      1. Komanda nosaukums;
      2. Komandas kapteiņa tālruņa numurs saziņai.
6. **Dalības maksa 50 EUR.**
7. **Sacensību noteikumi:**
   1. Turnīrs notiek pēc riņķa sistēmas.
   2. Spēles laiks 2x10 minūtes.
   3. Komandas pēc izlozes sadalās divās apakšgrupās: A un B, ja komanda gūst 3 vārtu pārsvaru, arī finālspēlē, tad spēli pārtrauc neatkarīgi no atlikušā spēles laika. Neizšķirta rezultāta gadījuma katra komanda izpilda piecus 11 metru sitienus. Ja arī tie rezultātu nenoskaidro, tad katra komanda izpilda pa vienam 11 metru sitienam, līdz kāds no sāncenšiem gūst pārsvaru. 11 metru sitienus izpilda tie spēlētāji, kuri līdz spēles beigu signālam atrodas futbola laukumā.
   4. Ja komandu skaits nepārsniedz 5, tad komandas netiek dalītas grupās.
   5. A grupas uzvarētāju komanda spēlē ar B grupas otrās vietas ieguvēju. B grupas uzvarētāja komanda spēlē ar A grupas otrās vietas ieguvēju. Šo abu spēļu uzvarētāj komandas spēlē finālā, bet zaudētājas par trešo vietu.
8. **Uzvarētāju noteikšana:**
   1. Vērtējums: uzvara – 3 punkti, zaudējums – 0 punkti, uzvara pēc 11 metru sitieniem – 2 punkti, zaudējums pēc 11 metru sitieniem – 1 punkts.
   2. Ja divām vai vairāk komandām vienāds punktu skaits, tad uzvarētāju nosaka:
      1. pēc iegūto un zaudēto vārtu starpības (no kopējās) visās spēlēs;
      2. pēc vairāk iegūtiem vārtiem (no kopējiem) visās spēlēs;
      3. pēc uzvaras savstarpējā spēlē;
      4. pēc vairāk iegūtajām uzvarām.
9. **Apbalvošana:**
   1. 1.-3.vietu ieguvēji tiek apbalvoti ar kausiem un medaļām;
   2. Individuāli ar piemiņas balvām tiks apbalvoti – labākais vārtsargs, labākais uzbrucējs un labākais aizsargs.